11 Ka baka leo ke botšiša gore: Na ba ile ba kgopša gomme ba wa+ ka mo go feletšego? Le gateetee! Eupša ka kgato ya bona e fošagetšego+ go na le phološo bakeng sa batho ba ditšhaba,+ e le go ba dira gore ba hufege.+ 29 Nako e telele pele ga 1914, Barutwana ba Beibele ba ile ba bolela gore ngwageng woo go be go tla thoma mehla ya mathata. Eupša le bona ga se ba ka ba nagana gore seo se be se tla phethagala tlwaa ka moo ba se boletšego ka gona. Go etša ge seo Johane a se bonego ponong se bontšha, ka nako yeo Sathane o be a tla thoma go ba le tutuetšo e matla kudu bathong. Ponong yeo go boletšwe gore: “Go madimabe lefase le lewatle, gobane Diabolo o theogetše go lena a galefile kudu, ka ge a tseba gore o na le nako e kopana.” (Kut. 12:12) Ka 1914, ntwa ya pele ya lefase e ile ya thoma gomme pontšho ya go ba gona ga Kriste a le matleng a mmušo ya thoma go phethagala lefaseng ka moka. Go be go thomile ‘mehla ya bofelo’ ya tshepedišo ye ya dilo.—2 Tim. 3:1.